Una gala de cine per a conéixer l'oferta comercial de Paterna
15/04/2016

# Una gala de cine per a conéixer l'oferta comercial de Paterna

[![Una gala de cine per a conéixer l'oferta comercial de Paterna](/images/noticias/2016/04/pasarela-570.jpg)](/images/noticias/2016/04/pasarela-570.jpg)

15.04.2016

La Passarel·la de Comerços tindrà lloc dissabte que ve 16 d'abril a les 21.30 hores en la Cova Gran de Paterna

L'amfiteatre de la Cova Gran de Paterna acull demà, a partir de les 21:30 hores de la nit, la gran festa dels comerços, una iniciativa de l'Ajuntament de Paterna que aquest any es vas veure de gala per mostrar als veïns i veïnes l'àmplia oferta comercial que existeix en el municipi.

L'esdeveniment començarà amb una estora roja, en la que els participants posaran com autentiques estreles de cine, per a donar pas a la gala. Una presentadora conduirà la cerimònia, que comptarà amb nou categories de premis com a millor comèdia, millor guió, millor cançó original o millor pel•lícula d'animació. Cada categoria tindrà tres pel•lícules nominades i els comerciants interpretaran les seqüències més emblemàtiques de les films guanyadors.

Els assistents disfrutaran amb escenes de títols com Alicia en el país de las maravillas, Sister Act, El diablo viste de Prada o la Bella y la Bestia entre molts altres, en una celebració repleta d'actuacions musicals que els comerciants porten preparant durant mesos.

“Este tipus d'iniciatives estimulen el comerç local, ja que permet als negocis donar-se a conéixer i augmentar la seua clientela”, hi ha assenyalat la Regidora de Sostenibilitat i Atenció a la Ciutadania, Eva Pérez, que ha afegit “la Passarel•la servix com un gran aparador perquè els comerços mostren els seus productes i servicis i en eixe sentit des de l'Ajuntament col·laborem amb tot el que necessiten perquè es desenrotlle amb èxit”.

Durant la Passarel•la, que tindrà lloc en la Cova Gran de Paterna, desfilaran comerços de qualsevol tipus. Botigues de roba, perruqueries, acadèmies d'idiomes, floristeries o ferreterías...se donaran cita per a representar el variat teixit comercial del municipi en la gran festa del comerç.